Document ID: /roh_data/filtered/fineweb-2-filterrobots_roh.jsonl.gz/40840

Mintga collavuratur d’ina interpresa ch’è s’annunziada per ils tests – po decider sch’ella vul sa laschar testar u betg. Quai scriva il stab da crisa da la vischnanca da Tavau. Duvrads vegnan tests cun spida. Sche la Confederaziun paja ils custs dals tests na saja anc betg cler, sco il stab da crisa scriva.
Obligatori da mascrina
Quitads fa al stab da crisa la disciplina da purtar mascrina che laschia suenter a Tavau. Dapi ils 22 da december vala in obligatori en tscherts territoris da la vischnanca, uschia a l’ur dal lai. Tavau vul intensivar las controllas da mascrina – era perquai ch’ins ha registrà l’emna passada l’emprim cas cun il virus mutà.